MOKUNA XV 
I iho Ja o Aiwohikupua, “ Pomaikar wau no kuu haalele ana i 
na kaikuahine o’u i Hawaii, a e ko auanei ko’u makemake; no ka 
mea, ua lohe ae nei wau, ua lilo ko’u mau kaikuahine i mau koa kiai 
no ka’u mea e manao nei.” 
I kela manawa a na’lii a pau e akoakoa nei ma Wailua, alaila, 
ku mai la o Aiwohikupua a hai mai la i kona manao imua o na 
Ali. “Auhea oukou, e holo hou ana wau i Hawaii, aole au e nele 
ana i ko’u makemake, no ka mea, aia’ku la i o’'u mau kaikuahine ke 
kiai o ka’u mea e manao nei.” 
A no kela olelo a Aiwohikupua, pane mai la o Hauailiki, “Aole 
e loaa ia oe, no ka mea, ua ike aku la wau i ke kapu o ke Alii wahine, 
a kapukapu no hoi me ou mau kaikuahine, hookahi nae kaikuahine 
huhu loa, o kahi mea uuku, nolaila ko’u manao paa aole e loaa ia oe, 
a he uku no kou kokoke aku.” 
A no keia olelo a Hauailiki, aole he manao io o Aiwohikupua, 
no ka mea, ua manaolana loa kela no ka lohe ana o kona mau 
kaikuahine na kiai o ke Alii. 
Mahope iho oia mau la, hoolale ae la oia i kona mau puali koa 
kiai, a me kona hanohano Alii a pau. A makaukau ke Alii no na 
kanaka, alaila, kauoha ae la oia i kona Kuhina e hoomakaukau na 
waa. 
Wae ae la ke Kuhina i na waa kupono ke holo, he iwakalua kaulua, 
elua kanaha kaukahi, no na kaukaualii, a me na puali o ke Alii keia 
mau waa, a he kanaha peleleu, he mau waa a-ipuupuu no ke Alii ia. 
A o ke Alii hoi a me kona Kuhina, maluna laua o na pukolu. 
A makaukau keia mau mea a pau, e like me ka wa holo mau o ke 
Alii, pela lakou i holo ai. 
He nui na la i hala ma ia holo ana. A hiki lakou ma Kohala, ia 
manawa, akahi no a maopopo i ko Kohala poe o Aiwohikupua keia, 
ke kupua kaulana a puni na moku. A no ko ke Alii huna ana ia 
ia ma kela hiki ana ma Kohala, i hakaka’i me Ihuanu, oia ka mea 
i ike oleia ai. 
Haalele Jakou ia Kohala, hiki aku la lakou i Keaau. I kela 
manawa a lakou i hiki aku ai, ua hoi aku o Laieikawai, a me na 
kaikuahine pu o Aiwohikupua i Paliuli. 
Ta Laieikawai ma i hoi aku ai ma kela la a Aiwohikupua ma i hiki 
aku ai, ua ike mua mai ko lakou kupunawahine i ko Aiwohikupua 
hiki ana ma Keaau. 
461 
